Уилям Бътлър Йейтс
Робата, корабът и обущата

chitanka.info

„Какво тъчеш със нишката фина?“

„Роба тъка на Тъгата:

ефирна и мила, ще радва мнозина

със своята роба Тъгата,

ще радва мнозина.“

„Какво строиш с платна дузина?“

„Кораб строя за Тъгата:

ще пори вълните без път и родина

скиталката вечна — Тъгата,

без път и родина.“

„Какво тук шиеш на месечина?“

„Обуща — все за тъгата:

и тиха, и лека, ще чуят малцина

как влиза в дома им Тъгата —

ще бъдат малцина.“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.